భారతలో భారీగా మానసికసమస్యలుఇబ్బందుల్లో దాదాపు 10 కోట్ల మంది ప్రపంచ ఆరోగ్య సంస్థ నివేదికలో వెల్లడి న్యూఢిల్లీ, ఫిబ్రవరి 23: మదిలో సునామీ.. ఎంత నచ్చజెప్పినా ఆగదు.. ఎప్పుడూ ఆందోళన.. ఎందుకో తెలియదు.. ఒకవైపు నిరాశ.. నిస్పృహ.. మరోవైపు ఒత్తిడి.. ఇలా రకరకాల మానసిక సమస్యలతో భారత యువత చిత్తయిపోతోంది. ఈ విషయాన్ని సాక్షాత్తు ప్రపంచ ఆరోగ్య సంస్థ వెల్లడించింది. ప్రపంచంలో ఎక్కడా లేనంత మంది యువత భారత సొంతం. ఆ యువతను మానసిక సమస్యలు పట్టి పీడిస్తున్నాయి. ప్రపంచ వ్యాప్తంగా 32 కోట్ల మంది కుంగుబాటుతో సతమతమవుతోంటే.. వారిలో భారతీయులే 5 కోట్ల మందికిపైగా ఉండటం ఆందోళనకర అంశం. ‘కుంగుబాటు.. ఇతర మానసిక రుగ్మతలు- అంతర్జాతీయ ఆరోగ్య అంచనా 2015’ పేరుతో ప్రపంచ ఆరోగ్య సంస్థ ఒక నివేదిక విడుదల చేసింది.ఈ నివేదిక.. 5 కోట్ల మందికిపైగా భారతీయులు కుంగుబాటుతో, దాదాపు నాలుగు కోట్ల మంది మానసిక ఆందోళనతో బాధపడుతున్నారని వివరించింది. పైగా ఒత్తిడితో కూడిన ఆత్మహత్యల్లో మూడింట రెండొంతులు భారత వంటి అభివృద్ధి చెందుతున్న, అల్పాదాయ దేశాల్లోనే జరుగుతున్నాయని వెల్లడించింది. ప్రపంచ వ్యాప్తంగా 32.2 కోట్ల మంది ఈ మానసిక వ్యాధితో బాధపడుతున్నారని వీరిలో ఎక్కువ మంది ఆగ్నేయాసియా, పశ్చిమ పసిఫిక్ ప్రాంత దేశాలవారేనని తెలిపింది. 2005తో పోల్చితే 2015 నాటికి ప్రజల్లో కుంగుబాటు.. 18.4 శాతం పెరిగిందని వెల్లడించింది. 2015లో దేశ జనాభాలో 4.5 శాతం (5,66,75,969) మంది కుంగుబాటుతో, 3 శాతం(3,84,25,093) మంది ఆందోళనతో కొట్టుమిట్టాడుతున్నారని వివరించింది.ఇతర మానసిక సమస్యలనూ పరిగణనలోకి తీసుకుంటే దేశంలో ప్రతి పది మందిలో ఒకరు మానసిక సమస్యలతో చిధ్రమవుతున్నారు. ఈ ఏడాది దేశంలో కేవలం ఒత్తిడి వల్ల 7.8 లక్షల మంది ఆత్మహత్య చేసుకున్నారు. ఇలా ఆత్మహత్య చేసుకున్నవారిలో పురుషులతో పోల్చితే మహిళలే ఎక్కువగా ఉన్నారు. ఒత్తిడి, మానసిక సమస్యలు వీరికే ఎక్కువగా ఉన్నాయనీ ప్రపంచ ఆరోగ్య సంస్థ నివేదిక వివరించింది. ప్రపంచ వ్యాప్తంగా ఏటా నమోదవుతున్న మరణాల్లో ఆత్మహత్యలే 1.5 శాతం ఉన్నాయి. ముఖ్యంగా యువతలో మరణానికి ఆత్మహత్యే రెండో ప్రధాన కారణమనీ ఈ నివేదిక వెల్లడించింది. మొత్తం ఆత్మహత్యల్లో 78 శాతం అభివృద్ధి చెందుతున్న, అల్పాదాయ దేశాల్లోనే జరుగుతున్నాయని తెలిపింది.
bhaaratalo bhariga manasikasamasyaluibnda daadaapu 10 kotla mandi prapancha aarogya samstha nivedikalo velladi newdhilly, fibravari 23: madilo sunami.. entha nachajeppina aagadu.. eppuduu aandolana.. enduko teliyadu.. okavaipu niraasa.. nispruha.. marovaipu ottidi.. ilaa rakarakaala maanasika samasyalatho bhaarata yuvata chittayipotondi. ee vishayaanni saakshaattu prapancha aarogya samstha velladinchindi. prapanchamlo ekkada lenanta mandi yuvata bhaarata sontam. aa yuvatanu maanasika samasyalu patti peedistunnaayi. prapancha vyaaptamgaa 32 kotla mandi kungubaatuto satamatamavutonte.. vaarilo bhaaratheeyule 5 kotla mandikipaigaa undatam aandolanakara amsam. ‘kungubatu.. itara maanasika rugmatalu- antarjaatiiya aarogya anchana 2015’ paerutho prapancha aarogya samstha oka nivedika vidudala chesindi.ee nivedika.. 5 kotla mandikipaigaa bhaaratheeyulu kungubaatuto, daadaapu naalugu kotla mandi maanasika aandolanato baadhapadutunnaarani vivarinchindi. paiga ottidito kuudina aatmahatyallo moodinta rendontulu bhaarata vanti abhivruddhi chendutunna, alpadaya deshallone jarugutunnaayani velladinchindi. prapancha vyaaptamgaa 32.2 kotla mandi ee maanasika vyaadhitho baadhapadutunnaarani veerilo ekkuva mandi agneyasia, paschima pasific praanta deshaalavaarenani telipindi. 2005thoo polchithe 2015 naatiki prajallo kungubatu.. 18.4 saatam perigindani velladinchindi. 2015loo desha janabhalo 4.5 saatam (5,66,75,969) mandi kungubaatuto, 3 saatam(3,84,25,093) mandi aandolanato kottumittaadutunna vivarinchindi.itara maanasika samasyalanuu parigananaloki teesukunte desamlo prati padi mandilo okaru maanasika samasyalatho chidhramavutunnaru. ee edaadi desamlo kevalam ottidi valla 7.8 lakshala mandi aatmahatya chesukunnaru. ilaa aatmahatya chesukunnavaarilo purushulatho polchithe mahilale ekkuvagaa unnaaru. ottidi, maanasika samasyalu veerike ekkuvagaa unnaayanee prapancha aarogya samstha nivedika vivarinchindi. prapancha vyaaptamgaa eta namodavutunna maranaallo aatmahatyale 1.5 saatam unnaayi. mukhyamgaa yuvatalo maranaaniki aatmahatye rendo pradhaana kaaranamanee ee nivedika velladinchindi. mottam aatmahatyallo 78 saatam abhivruddhi chendutunna, alpadaya deshallone jarugutunnaayani telipindi.